Daar is 'n pragtige mark op 'n Saterdagoggend waar die heerlikste kosse en vars produkte te koop is. Dis heerlik om op die wal van die Vaalrivier te sit op die lowergroen gras terwyl jy aan iets dekadent smul. Die restaurante is oor die algemeen duurder as in die stad, maar glo my die kos is uit die boonste rakke. Dit is soos om in die Kaap te gaan kuier net hier om die hoek.
Ons het die Vrouemonument daar naby besoek. Bloemfontein is 'n geskiedkundige stad met baie besienswaardighede wat almal die moeite werd is om te besoek. Ongelukkig het tyd ons ingehaal en sou ons langer wou vertoef om meer te sien.
'n Deel van Suid-Afrika wat jou asem wegslaan - mens kan nie anders as om in verwondering te staan nie!
Kan nie oor Groenvlei kommentaar lewer nie omrede ek 'n kort rukkie daar was vir besigheid en nie as 'n toeris nie.
Parys is 'n besoekersdroom en veral oor naweke. Ek voel as die munisipaliteit meer aandag skenk aan die paaie van die dorp en straatnaam identifisering sal hierdie juweel ook volle ondersteuning kry van sy inwoners.
Daar is die wonderlikste ou winkeltjies om te besoek en heerlike eetplekkies en baie oornag plekke! Ek en my vrou lief Parys!